Tuomas Tahvanainen kertoi keskiviikkona Facebookissa, että hänen rakas vaimonsa ja lapsensa äiti Marja on menehtynyt tiistaina. Syynä oli yllättävä sairauskohtaus. Perhe toivoo saavansa surra rauhassa, eikä tahdo kommentoida asiaa enempää.

Marja Tahvanainen oli vuosina 2002–2013 toimineen joensuulaisen Stella-yhtyeen solisti. Suosittu bändi ehti tehdä viisi albumia. Niistä viimeinen oli viidellä uudella kappaleella ryyditetty kokoelmalevy Siinä kaikki.

Stellan suurimpiin hitteihin kuului Piste, joka julkaistiin uudelleen sinkkuna Katri Ylanderin esitettyä sen Idols-kilpailussa vuonna 2005.

Yhtyeen lopettamispäätökseen ei aikanaan liittynyt dramatiikkaa, vaan se oli jäsenten yksimielinen päätös.

Marja Tahvanainen opiskeli jo Stella-aikoinaan ruotsin- ja englanninopettajaksi. Musiikkiuransa jälkeen hän keskittyi opettajantyöhön.

Asiasta kertoi ensin Iltalehti (siirryt toiseen palveluun).

SuomiLove Yle Areenassa: Häävalssi